open-index/open-wikipedia-markdown huggingface dataset:
পলিসমনোগ্রাফি

**পলিসমনোগ্রাফি** (ইংরেজি: Polysomnography) বা সংক্ষেপে **পিএসজি** (PSG) হলো ঘুমের ব্যাধি নির্ণয়ের একটি বিশেষায়িত এবং বিস্তৃত পরীক্ষা পদ্ধতি। চিকিৎসা বিজ্ঞানে একে সাধারণত **স্লিপ স্টাডি** (Sleep Study) বলা হয়। এই পরীক্ষার মাধ্যমে ঘুমের সময় শরীরের বিভিন্ন জৈব-রাসায়নিক ও শারীরিক পরিবর্তনগুলো রেকর্ড করা হয়।

## পরীক্ষার উদ্দেশ্য
পলিসমনোগ্রাফি মূলত ঘুমের ব্যাধিগুলোর সঠিক কারণ শনাক্ত করতে ব্যবহৃত হয়। এটি নিচের সমস্যাগুলো নির্ণয়ে 'গোল্ড স্ট্যান্ডার্ড' হিসেবে বিবেচিত:
* **[[নিদ্রাকালীন শ্বাসব্যাঘাত]] (স্লিপ অ্যাপনিয়া):** ঘুমের সময় শ্বাস-প্রশ্বাস বন্ধ হয়ে যাওয়া বা কমে যাওয়া।
* **নার্কোলেপসি:** দিনের বেলা অতিরিক্ত তন্দ্রাচ্ছন্নতা।
* **পিরিওডিক লিম্ব মুভমেন্ট ডিসঅর্ডার:** ঘুমের মধ্যে হাত-পা অস্বাভাবিকভাবে নাড়ানো।
* **পরজীবী নিদ্রা (Parasomnia):** ঘুমের মধ্যে হাঁটা বা কথা বলা।
* **দীর্ঘস্থায়ী [[অনিদ্রা]]:** যখন অন্য কোনো চিকিৎসায় ফল পাওয়া যায় না।

## পরীক্ষা পদ্ধতি ও যা রেকর্ড করা হয়
পলিসমনোগ্রাফি সাধারণত একটি বিশেষায়িত **স্লিপ ল্যাব** বা হাসপাতালে রাতে করা হয়। এই পরীক্ষায় রোগীর শরীরের বিভিন্ন অংশে সেন্সর বা ইলেকট্রোড লাগানো হয়, যা নিচের বিষয়গুলো রেকর্ড করে:
১. **ইইজি (EEG):** মস্তিষ্কের তরঙ্গ যা ঘুমের স্তর (REM এবং non-REM) নির্ধারণ করে।
২. **ইওজি (EOG):** চোখের নড়াচড়া।
৩. **ইএমজি (EMG):** পেশীর সক্রিয়তা বা শিথিলতা।
৪. **ইসিজি (ECG):** হৃদপিণ্ডের গতি ও ছন্দ।
৫. **শ্বাস-প্রশ্বাস:** নাক ও মুখ দিয়ে বাতাসের প্রবাহ এবং বুকের নড়াচড়া।
৬. **পাল্স অক্সিমেট্রি:** রক্তে অক্সিজেনের মাত্রা।

## বাংলাদেশে পলিসমনোগ্রাফি
বাংলাদেশে পলিসমনোগ্রাফি পরীক্ষার প্রবর্তন ঘটে ২০০৫ সালে। বক্ষব্যাধি বিশেষজ্ঞ অধ্যাপক ডা. এ.কে.এম. মোশাররফ হোসেনের নেতৃত্বে দেশে প্রথম স্লিপ ল্যাব স্থাপিত হয় এবং এই আধুনিক রোগ নির্ণয় পদ্ধতির সূচনা হয়। বর্তমানে দেশের বিভিন্ন সরকারি ও বেসরকারি বিশেষায়িত হাসপাতালে এই পরীক্ষা নিয়মিত করা হচ্ছে।

## আরও দেখুন
* নিদ্রাকালীন শ্বাসব্যাঘাত
* স্লিপ মেডিসিন
* অনিদ্রা
* সার্কেডিয়ান রিদম
* পাইনিয়াল গ্রন্থি
* ঘুমের ব্যাধি
* ঘুমের সমস্যার চিকিৎসা

## তথ্যসূত্র

## বহিঃসংযোগ
* স্লিপ স্টাডি বা পলিসমনোগ্রাফি টেস্টের সম্পূর্ণ গাইড — স্লিপ অ্যাপনিয়া বিডি (বাংলা)।
* পলিসমনোগ্রাফি (স্লিপ স্টাডি) পরীক্ষা কী ও কেন করা হয় — মেয়ো ক্লিনিক (ইংরেজি)।
* স্লিপ অ্যাপনিয়া ও ডায়াগনস্টিক টেস্ট গাইড — ন্যাশনাল হেলথ সার্ভিস (NHS), যুক্তরাজ্য (ইংরেজি)।
* স্লিপ স্টাডি পরীক্ষার প্রস্তুতি ও প্রক্রিয়া — স্লিপ ফাউন্ডেশন (ইংরেজি)।

বিষয়শ্রেণী:চিকিৎসা পরীক্ষা
বিষয়শ্রেণী:ঘুমের ব্যাধি
বিষয়শ্রেণী:স্লিপ মেডিসিন

বিষয়শ্রেণী:চিকিৎসা পরীক্ষা
বিষয়শ্রেণী:ঘুমের ব্যাধি
বিষয়শ্রেণী:স্লিপ মেডিসিন
বিশর ইবনে আল-ওয়ালিদ

**বিশর ইবনে আল-ওয়ালিদ ইবনে আবদ আল-মালিক** (    ) (৭১০-৭৪০ এর দশক) ছিলেন একজন উমাইয়া রাজপুত্র এবং সেনাপতি। তিনি ৭১০ বা ৭১১ এবং ৭১৪ বা ৭১৫ সালে বাইজেন্টাইন সাম্রাজ্যের বিরুদ্ধে সামরিক অভিযান পরিচালনা করেছিলেন এবং পরে তার আত্মীয় খলিফা দ্বিতীয় আল-ওয়ালিদ ( )-এর বিরুদ্ধে উমাইয়া বিরোধিতায় অংশগ্রহণ করেছিলেন।৭৪৫ সালে তার পূর্বতন মিত্র এবং আত্মীয় খলিফা দ্বিতীয় মারওয়ান তাকে কারারুদ্ধ করেন।তিনি কারাগারেই মারা গিয়েছিলেন বলে ধারণা করা হয়।

## জীবন
বিশ্‌র ছিলেন উমাইয়া খলিফা প্রথম আল-ওয়ালিদ (রাজত্বকাল ৭০৫-৭১৫)-এর পুত্র। তার পিতার শাসনামলে তিনি খিলাফতের উত্তর সীমান্তে বাইজেন্টাইন সাম্রাজ্যের বিরুদ্ধে বেশ কিছু অভিযানে নেতৃত্ব দেন, যার মধ্যে ৭১০/১১ এবং ৭১৪/১৫ সালের শীতকালীন অভিযান উল্লেখযোগ্য। ৭১৪ সালে তার পিতা তাকে '**আমির আল-হজ্জ**' (amir al-hajj) নিযুক্ত করেন, যার ফলে তিনি মক্কায় হজ কাফেলার পরিচালনার দায়িত্ব পান। তার উচ্চশিক্ষার কারণে তাকে 'আলিমে বনু মারওয়ান' (*ʿalim Banū Marwān*) বা 'মারওয়ানীয়দের পণ্ডিত' উপাধিতে ভূষিত করা হয়েছিল। অষ্টম-নবম শতাব্দীর ঐতিহাসিক আল-ওয়াকদি-র মতে, ৭১৫ সালের শুরুর দিকে তার পিতার মৃত্যুর পর বিশ্‌র সিরিয়ায় ফিরে আসেন।

মধ্যযুগীয় উৎসগুলোতে ৭৪৩/৪৪ সাল পর্যন্ত তার আর কোনো উল্লেখ পাওয়া যায় না। ঐ বছর তিনি **তৃতীয় মুসলিম গৃহযুদ্ধে** (Third Muslim Civil War) জড়িয়ে পড়েন। উমাইয়াদের মধ্যে খিলাফতের দখল নিয়ে চলা এই দ্বন্দ্বে তিনি তার ভাই তৃতীয় ইয়াজিদ-এর সমর্থনে তার চাচাতো ভাই খলিফা দ্বিতীয় আল-ওয়ালিদ-এর বিরুদ্ধে যুদ্ধ করেন। যদিও তার আরেক ভাই এবং প্রখ্যাত সেনাপতি আল-আব্বাস তাকে নিরপেক্ষ থাকার পরামর্শ দিয়েছিলেন, বিশ্‌র তা শোনেননি। বিশ্‌রের আরও বারো জন ভাই একইভাবে তৃতীয় ইয়াজিদকে সমর্থন করেছিলেন। ৭৪৪ সালে দ্বিতীয় আল-ওয়ালিদ নিহত হওয়ার পর ইয়াজিদ খলিফা হন। বিশ্‌র খলিফা উসমান-এর ধনাঢ্য বংশধর সাঈদ ইবনে খালিদ ইবনে আমর ইবনে উসমানের কন্যা সাদাকে (Sa'da) বিয়ে করেন, যিনি ছিলেন দ্বিতীয় আল-ওয়ালিদের তালাকপ্রাপ্ত স্ত্রী।

তৃতীয় ইয়াজিদ মাত্র কয়েক মাস শাসন করার পর মারা যান এবং তার স্থলাভিষিক্ত হন তার ভাই ইব্রাহিম ইবনে আল-ওয়ালিদ। কয়েক মাস পরেই ৭৪৫ সালে ইব্রাহিম দ্বিতীয় মারওয়ান-এর কাছে খিলাফত সমর্পণ করেন। মারওয়ান যখন ক্ষমতায় বসেন, তখন বিশ্‌র উত্তর সিরিয়ার **জুন্দ কিননাসরিন**-এর (Jund Qinnasrin) গভর্নর হিসেবে দায়িত্ব পালন করছিলেন। দ্বিতীয় মারওয়ান কিননাসরিনের প্রধানত কায়সি সৈন্যদের বাধ্য করেন বিশ্‌র এবং তার আপন ভাই মাসরুর ইবনে আল-ওয়ালিদ-কে গ্রেপ্তার করে তার হাতে তুলে দিতে। এরপর তাদের আর কোনো খোঁজ পাওয়া যায়নি এবং ধারণা করা হয় যে তারা কারাগারেই মৃত্যুবরণ করেছেন।

## তথ্যসূত্র

## গ্রন্থপঞ্জি

*  
*  
* 
*  
বিষয়শ্রেণী:৮ম শতাব্দীর আরব ব্যক্তি
বিষয়শ্রেণী:উমাইয়া খিলাফতের পণ্ডিত
বিষয়শ্রেণী:আরব-বাইজেন্টাইন যুদ্ধের উমাইয়া ব্যক্তি
বিষয়শ্রেণী:উমাইয়া সেনাপতি
বিষয়শ্রেণী:৮ম শতাব্দীর উমাইয়া খিলাফতের ব্যক্তি
বিষয়শ্রেণী:৭৪০-এর দশকে মৃত্যু
নাসির ইকবাল (ফুটবলার)

**নাসির ইকবাল** (১৫ জুন ১৯৮২ - ১২ জানুয়ারী ২০১৮) ছিলেন একজন পাকিস্তানি ফুটবলার।তিনি মিডফিল্ডার হিসেবে খেলতেন। তিনি ২০০৪ সালে পাকিস্তানের হয়ে দক্ষিণ এশিয়ান গেমস জয়ী দলের অংশ ছিলেন। তিনি পাকিস্তানের ঘরোয়া ফুটবলে পাকিস্তান সেনাবাহিনীর বিভাগীয় দলেরও প্রতিনিধিত্ব করেছিলেন।

## প্রাথমিক জীবন
নাসির ইকবাল ১৯৮২ সালের ১৫ জুন তার পৈতৃক নিবাস ফয়সালাবাদ জেলার সামুন্দ্রিতে জন্মগ্রহন করেন।

## ক্লাব ক্যারিয়ার
ইকবাল প্রাথমিক বিদ্যালয় এবং কলেজে ফুটবল খেলা শুরু করেন, যেখান থেকে তাকে পাকিস্তান আর্মি বিভাগীয় দলে নেওয়া হয়। ২০০৩ সালের ন্যাশনাল ফুটবল চ্যাম্পিয়নশিপে, কোয়ার্টার ফাইনালে সিন্ধু রেডের বিপক্ষে ১–০ ব্যবধানের জয়ে ইকবাল একটি গোল করেন। এটি আর্মি দলকে ফাইনালে নিয়ে যেতে সাহায্য করেছিল, যদিও শেষ পর্যন্ত তারা ওয়াপদা-র (WAPDA) কাছে পেনাল্টিতে পরাজিত হয়। আন্তর্জাতিক পর্যায়ে ২০০৪ সালের দক্ষিণ এশীয় গেমসে জয়ের কিছুকাল পর, পাকিস্তান জাতীয় দলের ক্যাম্পে তার বাম হাঁটুতে চোট পাওয়ায় তাকে ক্লাব থেকে বাদ দেওয়া হয়।

## আন্তর্জাতিক ক্যারিয়ার

### ২০০১ ইংল্যান্ড সফর

২০০১ সালে ইংল্যান্ড সফরের সময় ইকবালকে পাকিস্তান জাতীয় ফুটবল দলে ডাকা হয়েছিল, যেখানে তারা বুরি এবং কভেন্ট্রির বিপক্ষে খেলেছিল। একটি রহস্যজনক ঘটনায়, ২১ মার্চ বুরির গিগ লেনে ম্যাচের একদিন আগে ইকবাল স্কোয়াড থেকে নিখোঁজ হন এবং উপস্থিত হতে ব্যর্থ হন। তার সতীর্থরা যখন একটি সংবাদ সম্মেলনের জন্য জড়ো হচ্ছিলেন, তখন তিনি মাঠের বাইরে থেকে অদৃশ্য হয়ে যান। স্থানীয় পুলিশ এবং বুরির চেয়ারম্যান টেরি রবিনসন খেলোয়াড়ের নিখোঁজ হওয়ার বিষয়টি নিশ্চিত করেন এবং জানান যে পাকিস্তান জাতীয় দলের প্রতিনিধিরা তাকে খুঁজে বের করার চেষ্টা করছেন। পরবর্তীতে জানা যায় যে, অনুশীলনের সময় চোট পাওয়ার পর তিনি বোল্টনে তার আত্মীয়দের দেখতে গিয়েছিলেন।

## ২০০৪ দক্ষিণ এশীয় গেমস

২০০৪ সালে, ইকবালকে ২০০৪ দক্ষিণ এশীয় গেমসের জন্য পাকিস্তান অনূর্ধ্ব-২৩ জাতীয় দলে ডাকা হয়, যেখানে তিনি পাকিস্তানকে স্বর্ণপদক জিততে সাহায্য করেন।

## ইনজুরি

তিনি জাতীয় দলের সাথে থাইল্যান্ডও সফর করেছিলেন। শেষ পর্যন্ত জাতীয় দলের একটি ক্যাম্প চলাকালীন ইকবালের বাম হাঁটুতে চোট লাগে, যার ফলে তিনি দল থেকে ছিটকে যান।

## অবসর গ্রহণের পর
প্রতিযোগিতামূলক ম্যাচ থেকে অবসর গ্রহণের পর থেকে ইকবাল এক দশকেরও বেশি সময় ধরে তিনি তার গ্রামের তরুণদের ফুটবল প্রশিক্ষণ দিতে থাকেন।স্থানীয় বিভিন্ন ম্যাচে তিনি অতিথি হিসেবে উপস্থিত হতেন।

## মৃত্যু
২০১৮ সালের ১২ জানুয়ারী সকালে ফয়সালাবাদের কাছে নিজ শহর সামুন্দ্রিতে গোজরা সুগার মিলসে আখ পরিবহনের সময় এক সড়ক দুর্ঘটনায় ইকবাল মারা যান। তিনি পাঁচ বছরের একটি মেয়ে এবং দুইজন যমজ ছেলে রেখে যান।

### পরিণতি
ইকবালের মৃত্যু প্রসঙ্গে জাফর খান বলেন,সেই চোটই তাকে দারুণভাবে আঘাত করেছিল। তিনি এসেছিলেন, মুগ্ধ করেছিলেন, কিন্তু দুর্ভাগ্যবশত এটি ছিল স্বল্পস্থায়ী।পরে তিনি সেনাবাহিনীও ছেড়ে দেন।

## সম্মাননা
**পাকিস্তান সেনাবাহিনী**

* জাতীয় ফুটবল চ্যাম্পিয়নশিপ রানার্স-আপ: ২০০৩

**পাকিস্তান অনূর্ধ্ব-২৩**

* দক্ষিণ এশীয় গেমস : ২০০৪

## তথ্যসূত্র

বিষয়শ্রেণী:২১শ শতাব্দীর পাকিস্তানি পুরুষ ক্রীড়াবিদ
বিষয়শ্রেণী:পাকিস্তানে সড়ক দুর্ঘটনায় মৃত্যু
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২০১৮-এ মৃত্যু
বিষয়শ্রেণী:১৯৮২-এ জন্ম
মেহেদী শাবজেনদার জাহরোমি

**মেহেদি শাবজেন্দেদার জাহরোমি** (    ) একজন ইরানি শিয়া আইনজ্ঞ।তিনি ইরানের অভিভাবক পরিষদের সদস্য।" 

## প্রাথমিক জীবন
মেহেদী শাবজেনদার জাহরোমি ১৯৫৩ সালে ইরানের ফার্সের দারাব শহরে জন্মগ্রহণ করেন। তিনি মরহুম আয়াতুল্লাহ হাজ শেখ হুসেন শাবজেনদেহদার জাহরোমির পুত্র।এছাড়াও,তিনি মরহুম আয়াতুল্লাহ রুহুল্লাহ খোমেনির ছাত্র এবং শেখ গোলাম হোসেন শারি শিরাজীর নাতি হিসেবেও পরিচিত।

## শিক্ষাজীবন
১৩৪৫ হিজরিতে, শব জেন্দে দার জাহরোমি তার পিতা হোসেন শব জেন্দে দার জাহরোমির কাছে প্রাথমিক পাঠ ও সেমিনারি শিক্ষা শুরু করেন। তিনি সৈয়দ হাসান তাহেরি খোররামাবাদি, আলী মেশকিনি, মোহাম্মদ মোমেন, আহমদ জান্নাতি, জাফর সোবহানি, মরহুম মোসলেহি আরাকি এবং সেতুদেহ-র অধীনে পড়াশোনা করেন। তিনি সৈয়দ রেজা সদর, হাসান হাসানজাদেহ আমোলি, ইব্রাহিম আমিনি, আবদুল্লাহ জাওয়াদি-আমোলি এবং আনসারী শিরাজির কাছে দর্শন ও ধর্মতত্ত্ব অধ্যয়ন করেন। ফিকহ শাস্ত্র ও উসুলের ক্ষেত্রে তার শিক্ষক ছিলেন কাজেম গারৌবি তাবরিজি, মোর্তজা হায়েরি ইয়াজদি, হোসেন ওয়াহিদ খোরসানি, মির্জা জাওয়াদ তাবরিজি এবং হজ মুসা শোবেয়রি জানজানি। শব জেন্দে দার প্রায় ১৫ বছর ধরে কোম সেমিনারিতে উচ্চতর স্তরে ফিকহ শাস্ত্রের নীতিমালা বা উসুল আল-ফিকহ শিক্ষা দিচ্ছেন।
## কর্মজীবন
তিনি ইরানের বাগিয়াতুল্লাহ ইনস্টিটিউটের অধ্যক্ষের দায়িত্ব পালন করছেন। বাগিয়াতুল্লাহ ইনস্টিটিউটে শিক্ষার্থীদের ফিকহ অর্থাৎ ইসলামী আইনশাস্ত্র এবং উসুল অর্থাৎ ইসলামী নীতিমালার বিষয়ে প্রশিক্ষণ দেওয়া হয়। তিনি কোম সেমিনারি শিক্ষক সমিতির একজন সদস্য।  এর পূর্বে তিনি সেমিনারির সুপ্রিম কাউন্সিলের একজন সদস্য হিসেবে দায়িত্ব পালন করেছিলেন। ২০১৩ সালের এপ্রিলে গোলামরেজা রেজভানির মৃত্যুর পর, সৈয়দ আলী খামেনেইর আদেশে ২০১৩ সালের জুলাই মাসে মেহেদি শবজেন্দেদার গার্ডিয়ান কাউন্সিলের জুরি সদস্য হন। এই গার্ডিয়ান কাউন্সিল মূলত এক্সপিডিয়েন্সি ডিসার্নমেন্ট কাউন্সিলের একটি অংশ। এছাড়াও,তিনি আন্তর্জাতিক ইসলামিক বিজ্ঞান কেন্দ্র এবং বিদেশে অবস্থিত মাদ্রাসাগুলির ট্রাস্টি বোর্ডের সুপ্রিম কাউন্সিলের প্রতিনিধিত্ব করে থাকেন।
## উল্লেখযোগ্য কাজ

১/ কোমের সেমিনারি শিক্ষক সমিতির সদস্যপদ
২/ অভিভাবক পরিষদের সংবিধানের সদস্য 
৩/ আন্তর্জাতিক ইসলামিক বিজ্ঞান কেন্দ্র এবং বিদেশে অবস্থিত মাদ্রাসাগুলির ট্রাস্টি বোর্ডের সুপ্রিম কাউন্সিলের প্রতিনিধিত্ব করা
৪/ অভিভাবক পরিষদের আইনশাস্ত্র ও পরামর্শদাতা পরিষদের চেয়ারম্যান এবং সদস্য 
৫/ সেমিনারির সুপ্রিম কাউন্সিলের সচিব এবং সদস্য

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৩-এ জন্ম
গ্রিপার

থাম্ব|একটি সাধারণ প্লাস্টিক হ্যান্ডেলযুক্ত গ্রিপার
থাম্ব|একটি গ্রিপার চেপে ধরা অবস্থায়

**গ্রিপার** (), যা অনেক সময় **হ্যান্ড গ্রিপার** নামেও পরিচিত, মূলত হাতের শক্তি পরীক্ষা এবং বৃদ্ধির জন্য ব্যবহৃত একটি সরঞ্জাম। হাতের এই বিশেষ ধরণের শক্তিকে বলা হয় 'ক্রাশিং গ্রিপ' (Crushing grip), যেখানে শক্তির প্রধান উৎস হলো হাতের চারটি আঙুল (বৃদ্ধাঙ্গুলি ব্যতীত)।

বাজারে বিভিন্ন ব্র্যান্ডের গ্রিপার পাওয়া যায়, তবে এগুলোর সাধারণ বৈশিষ্ট্য হলো এতে দুটি হ্যান্ডেলের সাথে একটি টর্শন স্প্রিং (Torsion spring) যুক্ত থাকে। এগুলোর উপাদান ভিন্ন ভিন্ন হতে পারে; স্প্রিংগুলো সাধারণত বিভিন্ন ধরণের ইস্পাতের হয় এবং হ্যান্ডেলগুলো কাঠ, প্লাস্টিক, ইস্পাত বা অ্যালুমিনিয়ামের তৈরি হয়।

## ইতিহাস
বিংশ শতাব্দীর মাঝামাঝি পর্যন্ত গ্রিপারগুলোর হ্যান্ডেল সাধারণত কাঠের হতো এবং একজন শক্তিশালী ব্যক্তির জন্য এগুলো বন্ধ করা বেশ সহজ ছিল। পরবর্তীতে এগুলো ইনস্পেনসিভ প্লাস্টিক হ্যান্ডেলযুক্ত গ্রিপার দ্বারা প্রতিস্থাপিত হয় যা বর্তমানে ক্রীড়া সামগ্রীর দোকানে সচরাচর দেখা যায়।

১৯৩০-এর দশকে বিখ্যাত শক্তিশালী ব্যক্তি টমাস ইঞ্চ (Thomas Inch) দুটি বিশেষ 'নাটক্র্যাকার গ্রিপার' তৈরি করেছিলেন যা বন্ধ করা প্রায় অসম্ভব ছিল। ১৯৬৪ সালে 'আয়রন ম্যান' ম্যাগাজিন "সুপার হেভি গ্রিপ ডেভেলপার" বাজারে আনে যার স্প্রিং ছিল অনেক পুরু। ১৯৯০ সালে 'আয়রনমাইন্ড' (IronMind) কোম্পানি অ্যালুমিনিয়াম হ্যান্ডেলযুক্ত আধুনিক গ্রিপার প্রবর্তন করে যা স্থায়িত্ব এবং নির্ভুলতার জন্য জনপ্রিয়তা পায়।

## শক্তির স্তর ও প্রশিক্ষণ
গ্রিপারগুলো বিভিন্ন শক্তির হয়ে থাকে। ১৯৯১ সাল থেকে আয়রনমাইন্ড কোম্পানি তাদের কঠিনতম গ্রিপারগুলো (যেমন: Captains of Crush No. 3, 3.5 এবং 4) যারা সফলভাবে বন্ধ করতে পারেন, তাদের আনুষ্ঠানিক শংসাপত্র বা 'সার্টিফিকেশন' প্রদান শুরু করে। এই স্তরের গ্রিপার বন্ধ করাকে খালি হাতে একটি আস্ত কাঁচা আলু পিষে ফেলার সাথে তুলনা করা হয়েছে।

ঐতিহাসিকভাবে গ্রিপার দিয়ে উচ্চ পুনরাবৃত্তির (High repetitions) ব্যায়াম করা হতো, তবে আধুনিক শক্ত গ্রিপারগুলোর ক্ষেত্রে কম পুনরাবৃত্তি এবং বেশি শক্তির প্রয়োগকে (Strength training) প্রাধান্য দেওয়া হয়। জো কিনিত (Joe Kinney), যিনি প্রথমবার নং ৪ গ্রিপারটি বন্ধ করেছিলেন, তিনি 'নেগেটিভস' (Negatives) নামক এক বিশেষ প্রশিক্ষণ পদ্ধতি প্রবর্তন করেন।

## ভ্রান্ত ধারণা
গ্রিপার নিয়ে সাধারণ কিছু ভুল ধারণা প্রচলিত আছে:
# সিজনিং (Seasoning): অনেকে মনে করেন ব্যবহারের ফলে স্প্রিংয়ের গঠন পরিবর্তিত হয়ে সেটি নমনীয় হয়, কিন্তু সঠিকভাবে তৈরি গ্রিপারের স্প্রিং দীর্ঘকাল একই রকম থাকে।
# ডগলেগ (Dogleg): স্প্রিংয়ের যে পাশে তীক্ষ্ণ বাঁক থাকে তাকে 'ডগলেগ' বলা হয় এবং মনে করা হয় সেখানে চাপ দিলে কম শক্তি লাগে। তবে পদার্থবিজ্ঞান অনুযায়ী গ্রিপারের হ্যান্ডেল দুটি সমান শক্তির ভারসাম্য রক্ষা করে এবং এই ধারণাটি মূলত একটি মিথ।

## আরও দেখুন
* হাতের শক্তি
* ব্যায়াম

## তথ্যসূত্র

## বহিঃসংযোগ
* 

বিষয়শ্রেণী:ব্যায়াম সরঞ্জাম
ইব্রাহিম আমিনী

**ইব্রাহিম হাজ আমিনী নাজাফাবাদী** (    ; ৩০ জুন ১৯২৫ – ২৪ এপ্রিল ২০২০) একজন ইরানি নীতিবাদী রাজনীতিবিদ। তিনি ইরানের বিশেষজ্ঞ পরিষদের সদস্য ছিলেন। তিনি এক্সপিডিয়েন্সি ডিসকার্নমেন্ট কাউন্সিলেরও সদস্য ছিলেন। এছাড়াও,তিনি পূর্বে পরবর্তী ইরানি সর্বোচ্চ নেতা হওয়ার সম্ভাব্য প্রার্থী হিসেবে চিহ্নিত ছিলেন।  আয়াতুল্লাহ আমিনী ছিলেন একজন আইনবিদ। তিনি আইনশাস্ত্রীয় ইসলামের একজন মধ্যপন্থী সমর্থক। তিনি ১৯৮৯ সালে দ্বিতীয় সংবিধান সংশোধন কাউন্সিলের সদস্য হিসেবে দায়িত্ব পালন করেছিলেন। তিনি কাউন্সিলে সর্বোচ্চ নেতার সর্বোচ্চ শাসনকাল দশ বছর করার পক্ষে সমর্থন দিয়েছিলেন। 

## জীবন
ইব্রাহিম হাজ আমিনী নাজাফাবাদী ১৯২৫ সালের ৩০ ইরানের ইসফাহান প্রদেশের নাজাফাবাদে জন্মগ্রহণ করেন। তিনি সেখানে তার প্রাথমিক শিক্ষা সম্পন্ন করেন। ১৯৪৩ সালে ইসফাহান সেমিনারি মাদ্রাসাতে ভর্তি  হন। তিনি সেখানে আরবি সাহিত্য, যুক্তিবিদ্যা, উসুল অর্থাৎ ইসলামিক নীতিমালা এবং ফিকহশাস্ত্রে অধ্যয়ন করেন। ১৯৪৪ সালে তিনি তার শিক্ষা চালিয়ে যাওয়ার জন্য কোমের সেমিনারিতে স্থানান্তরিত হন। সেখানে তিনি হোসেন বোরুজেরদি, মোহাম্মদ তাকি কানসারি, মোহাম্মদ হোজ্জাত কোহকামরি এবং রুহুল্লাহ খোমেনির অধীনে ফিকহ ও উসুল অধ্যয়ন করেন। উল্লেখ্য তিনি মোহাম্মদ হোসেন তাবাতাবায়ীর অধীনে আসফারের দর্শন শিক্ষা করেন। ১৯৭৯ সালের ইরানি বিপ্লবের পর তিনি খোমেনির কাছ থেকে দুটি ডিক্রি বা আদেশনামা লাভ করেন। আমিনী ১৯৯৭ সালের ১৭ই মার্চ থেকে ২০২০ সালের ২৪ এপ্রিল পর্যন্ত 

২০২০ সালের এপ্রিলে ৯৪ বছর বয়সে ইরানের কোম প্রদেশের কোমের শহীদ বেহেশতি হাসপাতালে তিনি মৃত্যুবরণ করেন। সেই সময় ইদানে করোনাভাইরাসের প্রাদুর্ভাব চলার কারণে কোনরকম জনসমাগম ব্যতীত তাকে ইরানের ফাতেমা মাসুমেহ মাজারে দাফন করা হয়।
## উল্লেখযোগ্য কর্ম
ইব্রাহিম আমিনি বেশ কিছু বই রচনা করেছেন। এর মধ্যে উল্লেখযোগ্য কয়েকটি বই হলো:

১/ ধর্মতত্ত্ব;

২/ আকাশীয় ধর্মসমূহে ওহী;

৩/ ইসলাম পরিচিতি;

৪/ নবুয়ত ও ইসলামের নবী:

৫/ ইমামতের সাধারণ বিষয়াবলীর পর্যালোচনা;

৬/ ইমামত ও ইমামগণ:

৭/ আহলে বাইতের কর্তৃত্ব;

৮/ সৎ গুনের আদর্শ;

৯/ দুনিয়ার ন্যায়বিচার;

১০/ কুরআনে পুনরুত্থান;

১১/ মহানবী (সাঃ)-এর চোখের আলোর দোয়া:

১২/ সবচেয়ে গুরুত্বপূর্ণ বিস্মৃত ফরজসমূহ;

১৩/ ইসলাম ও শিক্ষা;

১৪/ ইসলাম ও পাশ্চাত্য সভ্যতা;

১৫/ শিক্ষা;

১৬/ আত্ম-উন্নয়ন (আত্মার পরিশুদ্ধি ও পরিশীলন);

১৭/ ইসলামের আদর্শ নারী: ফাতিমা যাহরা;

১৮/ সকলের জানা উচিত;

১৯/ নারীর কর্তব্য ও অধিকারের পরিচিতি;

২০/ বিবাহ;

২১/ তরুণ-তরুণী ও জীবনসঙ্গী নির্বাচন;

২২/ বিবাহ, প্রতিবন্ধকতা ও সমাধান;

২৩/ প্রাথমিক বিদ্যালয়ে ধর্মীয় শিক্ষা এবং শিক্ষাগত নির্দেশনা;

২৪/ সম্মেলন;

## আরও দেখুন

* ১৯৮৯ সালের ইরানি সাংবিধানিক গণভোট
* আয়াতুল্লাহদের তালিকা
* বিশেষজ্ঞ পরিষদের প্রথম মেয়াদের সদস্যদের তালিকা

## তথ্যসূত্র

বিষয়শ্রেণী:২০২০-এ মৃত্যু
বিষয়শ্রেণী:১৯২৫-এ জন্ম
মনসুর ইব্রাহিম

**মোহাম্মদ মনসুর মোহাম্মদ ইব্রাহিম** (জন্ম: ২৮ অক্টোবর ১৯৬৫), যিনি **এম. আই. এম. মনসুর** নামেও পরিচিত, একজন শ্রীলঙ্কান রাজনীতিবিদ এবং দিগামাদুল্লা জেলা থেকে নির্বাচিত বর্তমান সংসদ সদস্য। তিনি ইউনাইটেড ন্যাশনাল পার্টির মনোনয়নে নির্বাচন করে ১৭ আগস্ট ২০১৫ সালে সংসদ সদস্য নির্বাচিত হন।

তিনি মূলত শ্রীলঙ্কা মুসলিম কংগ্রেস দলের একজন সদস্য।

## তথ্যসূত্র

বিষয়শ্রেণী:শ্রীলঙ্কার মুসলিম
বিষয়শ্রেণী:শ্রীলঙ্কা মুসলিম কংগ্রেস রাজনীতিবিদ
বিষয়শ্রেণী:ইউনাইটেড ন্যাশনাল পার্টি রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৫ সালে জন্ম
মোরস্কয়

**মর্সকোয়ে** (রুশ: ) রাশিয়ার দাগেস্তান প্রজাতন্ত্রের দাখাদায়েভস্কি জেলার একটি গ্রামীণ জনবসতি (*সেলো*)। ২০১০ সালের জনশুমারি অনুযায়ী এখানে মোট জনসংখ্যা ছিল ১,১৮৬ জন। গ্রামটিতে মোট ৭টি রাস্তা রয়েছে।

## ভূগোল
মর্সকোয়ে সড়কপথে জেলা প্রশাসনিক কেন্দ্র উরকারাখ থেকে প্রায় ৬৫ কিলোমিটার পূর্বে অবস্থিত। নিকটবর্তী গ্রামীণ জনবসতিগুলোর মধ্যে রয়েছে চিশিলি এবং বুস্ক্রি।

## তথ্যসূত্র

বিষয়শ্রেণী:দাখাদায়েভস্কি জেলার গ্রামীণ জনবসতি
ইখলাস (ইসলাম)

**ইখলাস** (আরবি: الإخلاص) হলো ইসলামি শরিয়তের একটি মৌলিক পরিভাষা, যার অর্থ হলো কেবল আল্লাহর সন্তুষ্টির উদ্দেশ্যে ইবাদত বা আমল করা। এটি মূলত বিশ্বাসের বিশুদ্ধতা এবং আমলের একনিষ্ঠতাকে বোঝায়। ইসলামে যেকোনো ইবাদত কবুল হওয়ার জন্য ইখলাস একটি অপরিহার্য শর্ত। এর বিপরীত হলো রিয়া (লোকদেখানো ইবাদত) বা শিরক।

## ইখলাসের সংজ্ঞা
### শাব্দিক অর্থ
'ইখলাস' শব্দটি আরবি 'খালাসা' (خَلَصَ) ধাতু থেকে উদ্ভূত, যার অর্থ হলো পরিচ্ছন্ন হওয়া, খাঁটি হওয়া বা মিশ্রণমুক্ত হওয়া। যেমন দুধ বা পানিকে যখন অন্য কোনো বস্তু বা ময়লা থেকে মুক্ত করে খাঁটি করা হয়, তখন তাকে 'ইখলাস' বলা হয়।

### পারিভাষিক অর্থ
ইসলামি পরিভাষায়, ইখলাস হলো বান্দার পক্ষ থেকে তাঁর বিশ্বাস ও কর্মকে কেবল আল্লাহর জন্য নিবেদিত করা। 

* অন্যত্র বলা হয়েছে: ।

ইমাম আল-হারউয়ী বলেন, "ইখলাস হলো আমলকে সকল প্রকার কলুষতা থেকে নির্মল করা।" সুফিয়ান সাওরী বলেন, "আমি আমার নিয়তের চেয়ে কঠিন আর কোনো কিছুর চিকিৎসা করিনি; কারণ এটি বারবার পরিবর্তিত হয়।"

## আমল কবুল হওয়ার শর্ত
বিখ্যাত আলেম আল-ইয বিন আব্দুস সালামের মতে, ইখলাস হলো মানুষ কেবল আল্লাহর সন্তুষ্টির জন্য ইবাদত করবে, যেখানে মানুষের থেকে সম্মান বা দুনিয়াবী কোনো ফায়দা হাসিলের উদ্দেশ্য থাকবে না। আল্লাহর কাছে আমল কবুল হওয়ার জন্য দুটি শর্ত রয়েছে:
# **ইখলাস:** অর্থাৎ নিয়ত কেবল আল্লাহর জন্য হওয়া। রাসুলুল্লাহ (সা.) বলেছেন: "নিশ্চয়ই সকল কাজ নিয়তের ওপর নির্ভরশীল।"
# **সুন্নাহর অনুসরণ:** আমলটি শরিয়তসম্মত উপায়ে সম্পন্ন করা।

## ইখলাসের গুরুত্ব ও ফজিলত
# **বিপদ থেকে মুক্তি:** ইখলাস মানুষের দুনিয়াবী বিপদ ও দুশ্চিন্তা দূর করে। যেমনটি গুহাবাসীদের সেই তিন ব্যক্তির ক্ষেত্রে ঘটেছিল, যারা তাদের একনিষ্ঠ আমলের উসিলায় মুক্তি পেয়েছিলেন।
# **শয়তান থেকে সুরক্ষা:** শয়তান মুখলিস বান্দাদের পথভ্রষ্ট করতে পারে না (সূরা আল-হিজর: ৩৯-৪০)।
# **শাফায়াত লাভ:** রাসুলুল্লাহ (সা.) বলেছেন, কিয়ামতের দিন তাঁর শাফায়াত লাভে সেই ব্যক্তি সবচেয়ে ধন্য হবে, যে একনিষ্ঠভাবে 'লা ইলাহা ইল্লাল্লাহ' বলবে।
# **হৃদয় পবিত্র করা:** ইখলাস মানুষের অন্তর থেকে হিংসা ও ঘৃণা দূর করে। রাসুলুল্লাহ (সা.) বলেন, "তিনটি জিনিস মুমিনের হৃদয়ে ঘৃণা থাকতে দেয় না: আল্লাহর জন্য একনিষ্ঠ আমল, মুসলিম নেতাদের কল্যাণকামিতা এবং মুসলিম জামাতের সাথে থাকা।"

## ইখলাসের স্তরসমূহ
ইবনুল কাইয়্যিম (রহ.) ইখলাসের তিনটি স্তরের কথা উল্লেখ করেছেন:
* প্রথম স্তর: আমলের মাধ্যমে দুনিয়াবী প্রশংসা বা প্রতিদান লাভের মোহ ত্যাগ করা।
* দ্বিতীয় স্তর: কঠোর প্রচেষ্টার পরও আমলটিকে আল্লাহর শানের উপযুক্ত মনে না করা এবং নিজের ত্রুটিগুলো উপলব্ধি করা।
* তৃতীয় স্তর: আমলকে রিয়া বা বিদআত থেকে মুক্ত রেখে কেবল জ্ঞানের নূরে বা শরিয়তের নির্দেশে পরিচালনা করা।

## ইখলাস অর্জনের উপায়
* বেশি বেশি নফল ইবাদত গোপনে করা (যেমন: তাহাজ্জুদ বা গোপন দান)।
* আল্লাহর নাম ও গুণাবলী সম্পর্কে জ্ঞান অর্জন করা।
* কুরআন তিলাওয়াত ও মৃত্যুর কথা স্মরণ করা।
* লোকদেখানো মানসিকতা (রিয়া) থেকে বাঁচার জন্য দুয়া করা। রাসুলুল্লাহ (সা.) শিখিয়েছেন: "হে আল্লাহ! আমি জেনে-শুনে শিরক করা থেকে আপনার কাছে আশ্রয় চাই এবং যা আমার অজানা তা থেকে ক্ষমা চাই।"

## আরও দেখুন
* তাওহীদ
* নিয়ত
* তাকওয়া

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:ইসলামি নীতিশাস্ত্র
এফাত মারাশি

**এফাত মারাশি** (    ; জন্ম ১৯৩৫) হলেন ইরানের রাজনীতিবিদ এবং প্রাক্তন রাষ্ট্রপতি আকবর হাশেমি রাফসানজানির বিধবা স্ত্রী।  ১৯৭৯ সালে ২৫ মে ফোরকান গ্রুপের দুই সদস্য তাকে হত্যার চেষ্টা করলে মারাশি তার স্বামীর উপর হওয়া সেই হত্যা প্রচেষ্টা প্রতিহত করেন। ২০০৯ সালে ইরানের রাষ্ট্রপতি নির্বাচনের সময় জামারান হুসাইনিয়ায় ভোট দিতে গিয়ে তার দেওয়া বক্তব্য মিডিয়ায় প্রকাশিত হয়েছিল। 

## ব্যক্তিগত জীবন
ইরানের একটি ধর্মীয় পরিবারে এফাত মারাশির জন্ম।তার পরিবার বিস্তৃত মারাশি পরিবারের একটি অংশ। তিনি সকল সেমিনারিতে বা মাদ্রাসায় অত্যন্ত সম্মানিত অবস্থানে থাকা *উরওয়াতুল উসকা* বইয়ের লেখক মোহাম্মদ কাজেম ইয়াজদির বংশধর। মরিয়ম তাবাতাবায়ী ইয়াজদি (আহমদ তাবাতাবায়ী ইয়াজদির কন্যা এবং মোহাম্মদ কাজেম তাবাতাবায়ী ইয়াজদির নাতনি)-এর দাম্পত্য জীবনে চার ছেলে ও পাঁচ মেয়ে ছিল। এফেত মারাশিও এই পরিবারেরই সদস্য এবং মোহাম্মদ কাজেম তাবাতাবায়ী ইয়াজদির সাথে তার সম্পর্ক দুটি ধারায় বিস্তৃত।

মারাশি ১৯৫৮ সালে আকবর হাশেমি রাফসানজানিকে বিয়ে করেন। এই দম্পতির ৫ জন সন্তান রয়েছে: ফাতেমেহ, মহসেন, ফায়েজেহ, মেহেদি এবং ইয়াসির।

২০১৬ সালের ৮ জুন মারাত্মক পাকস্থলীর আলসারের কারণে মারাশি তেহরানের বাহমান হাসপাতালে ভর্তি হয়েছিলেন।

## উল্লেখযোগ্য কাজ
১৯৭৯ সালে তিনি তার স্বামীর ওপর হওয়া একটি হত্যাপ্রচেষ্টা রুখে দিয়েছিলেন। ১৯৭৯ সালের বিপ্লব পরবর্তী প্রথম দশকে তিনি সরকারের উচ্চপর্যায়ে পরিবার ও নারী সংক্রান্ত আলোচনায় সক্রিয় ভূমিকা পালন করেন এবং এই আলোচনার কিছু অংশ রাফসানজানির স্মৃতিকথায় প্রতিফলিত হয়েছে। তার কন্যা ফায়েজেহ হাশেমি এবং তার সংবাদপত্র *[[Zan (newspaper)|জান]]*-এর (Zan) পক্ষে তার অবস্থানও বিশেষভাবে উল্লেখ্য। তবে তিনি কখনোই সরাসরি রাজনৈতিক অঙ্গনে প্রবেশ করেননি।

পররাষ্ট্রনীতির ক্ষেত্রেও তার সক্রিয় ভূমিকা ছিল। যদিও সৌদি আরবের সাথে সম্পর্কের বিষয়ে রাফসানজানির বিবরণ তার চেয়ে ভিন্ন, তবে এফেত মারাশির মতে, ১৯৮৭ সালে মক্কায় ইরানি হজযাত্রীদের হত্যাকাণ্ডের পর তিনিই প্রথম সৌদি আরবের সাথে ইরানের সম্পর্কের সূত্রপাত করেন: "১৯৮৭ সালে ইরানি হজযাত্রীরা নিহত হওয়ার ঘটনার পর আমি একাই সৌদি আরব ভ্রমণ করি। সেই সফরের সময় [ভবিষ্যত] বাদশাহ আবদুল্লাহর স্ত্রী একটি সমাবেশের আয়োজন করেন এবং বেশ কিছু মানুষকে আমন্ত্রণ জানান। তারা আমাকে সেই আমন্ত্রণ গ্রহণ করতে অনুরোধ করেন এবং আমি তা করি। আমি আমন্ত্রণ গ্রহণ করার পরই মূলত সম্পর্কের পথ সুগম হয়।"

২০০৯ সালের ইরানের রাষ্ট্রপতি নির্বাচনের সময় মারাশি বলেছিলেন: "যদি তারা কারচুপি করে, তবে মানুষের রাস্তায় নেমে প্রতিবাদ করা উচিত!"

## তথ্যসূত্র

বিষয়শ্রেণী:ইরানের রাষ্ট্রপতির স্ত্রী
বিষয়শ্রেণী:জীবিত ব্যক্তি
বিষয়শ্রেণী:১৯৩৫-এ জন্ম
জামিলেহ আলমোলহোদা

**জামিলেহ-সাদত আলামলহোদা** (    ; জন্ম ১৯৬৫) একজন ইরানি লেখক এবং পণ্ডিত। তিনি ২০২১ সাল থেকে ২০২৪ সালে হেলিকপ্টার দুর্ঘটনায় তার মৃত্যুর আগ পর্যন্ত ইরানের রাষ্ট্রপতির দায়িত্ব পালনকারী ইব্রাহিম রাইসির বিধবা স্ত্রী।

## কর্মজীবন এবং কার্যক্রম
আলামুলহুদা ২০০১ সালে তারবিয়াত মোদারেস বিশ্ববিদ্যালয় থেকে শিক্ষা দর্শনে ডক্টরেট ডিগ্রি লাভ করেন। তিনি শহীদ বেহেশতি বিশ্ববিদ্যালয়ের শিক্ষা বিজ্ঞান ও মনোবিজ্ঞান অনুষদের শিক্ষা নেতৃত্ব ও উন্নয়ন বিভাগের শিক্ষক হিসেবে যোগ দেন এবং বর্তমানে সেখানে একজন সহযোগী অধ্যাপক হিসেবে কর্মরত আছেন। তিনি শহীদ বেহেশতি বিশ্ববিদ্যালয়ের ডক্টরাল কোর্সে উচ্চশিক্ষা দর্শন, ইসলামে নৃবিজ্ঞান, শিক্ষণ পদ্ধতি, শিক্ষা ব্যবস্থাপনার তাত্ত্বিক ভিত্তি, দার্শনিক চিন্তাধারা এবং শিক্ষামূলক দৃষ্টিভঙ্গির মতো বিষয়গুলো পড়িয়ে থাকেন।

আলামুলহুদা হিউম্যানিটিজ রিসার্চ ইনস্টিটিউটের পরিচালক ছিলেন। তিনি ২০১৩ সালে শহীদ বেহেশতি বিশ্ববিদ্যালয়ে 'ইনস্টিটিউট অফ ফান্ডামেন্টাল স্টাডিজ অফ সায়েন্স অ্যান্ড টেকনোলজি' প্রতিষ্ঠা করেন এবং বর্তমানে এর পরিচালকের দায়িত্ব পালন করছেন। এই গবেষণা প্রতিষ্ঠানটি বিজ্ঞান ও প্রযুক্তির জ্ঞানতাত্ত্বিক এবং সামাজিক দিকগুলো মূল্যায়ন ও উপলব্ধির ভিত্তিতে বিজ্ঞান ও প্রযুক্তি নীতিমালার মডেল উপস্থাপনের কাজ করে। ২০২০ সালের মার্চ মাসে সুপ্রিম কাউন্সিল অফ কালচারাল রেভল্যুশন তাকে "দেশের শিক্ষা ব্যবস্থা রূপান্তর ও সংস্কার পরিষদ"-এর সচিব হিসেবে নিযুক্ত করে।

২০২৩ সালের মে মাসে আলামুলহুদা তেহরান বিশ্ববিদ্যালয়ে অনুষদ সদস্য নিয়োগের নির্বাহী বোর্ডের সদস্য হিসেবে নিযুক্ত হন।

## ব্যক্তিগত জীবন

আলামুলহুদা হলেন মাশহাদের জুমার নামাজের খতিব এবং বিশেষজ্ঞ পরিষদের (Assembly of Experts) সদস্য আহমদ আলামুলহুদার জ্যেষ্ঠ কন্যা। ১৯৮৩ সালে ১৮ বছর বয়সে তিনি ইব্রাহিম রাইসিকে বিয়ে করেন। এই দম্পতির দুই কন্যা রয়েছে, যাদের মধ্যে একজন তেহরান বিশ্ববিদ্যালয় থেকে সমাজবিজ্ঞানে পিএইচডি করেছেন এবং অন্যজন শরীফ ইউনিভার্সিটি অফ টেকনোলজি থেকে পদার্থবিজ্ঞানে বিএসসি ডিগ্রি অর্জন করেছেন।

২০২৪ সালের ২২ এপ্রিল পাকিস্তান সফরকালে ইসলামাবাদের ন্যাশনাল ইউনিভার্সিটি অফ মডার্ন ল্যাঙ্গুয়েজেস (NUML) ইরানের রাষ্ট্রপতির পত্নী জামিলেহ আলামুলহুদাকে একটি সম্মানসূচক ডক্টরেট ডিগ্রি প্রদান করে।

## তথ্যসূত্র

## বহি:সংযোগ

* 

বিষয়শ্রেণী:ইরানের রাষ্ট্রপতির স্ত্রী
বিষয়শ্রেণী:২১শ শতাব্দীর ইরানি নারী
বিষয়শ্রেণী:২০শ শতাব্দীর ইরানি লেখিকা
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
সৈয়দ আবুলফজল মুসাভি তাবরিজী

**আবুলফজল রিহানি**  (  ( ১৯৩৫ - ১৪ এপ্রিল ২০০৩)   ছিলেন  ইরানের বিশেষজ্ঞ পরিষদের সদস্য।তিনি আবোলফজল মুসাভি তাবরিজি নামেও পরিচিত। তিনি ইরানের ইসলামী প্রজাতন্ত্রের সংবিধান প্রণয়নের সাথে জড়িত ছিলেন । তিনি সংবিধান বিশেষজ্ঞ পরিষদের সদস্য ছিলেন এবং ইরানের প্রসিকিউটর-জেনারেলের দায়িত্বও পালন করেছিলেন।  

## জন্ম ও শিক্ষা
[থাম্ব|১৯৬০-এর দশকে নির্বাসনের আগে গ্র্যান্ড আয়াতুল্লাহ শরিয়তমাদারি এবং গ্র্যান্ড আয়াতুল্লাহ [রুহুল্লাহ খোমেইনী|খোমেনির সাথে আবুলফজল মুসাভি তাবরিজি।]]

আবুল ফজল মুসাভি পূর্ব আজারবাইজান প্রদেশের তাবরিজ শহরের এক ধর্মীয় পরিবারে জন্মগ্রহণ করেন। তার পিতৃপক্ষ ছিল তাবরিজের একটি বিশিষ্ট আলেম পরিবার; এরই ধারাবাহিকতায় আবুল ফজল মুসাভি মাত্র ১৩ বছর বয়সে তাবরিজের হাসানেহ পাদেশাহ স্কুলে তার ইসলামি শিক্ষা শুরু করেন। পড়াশোনায় মেধার স্বাক্ষর রাখার পর তিনি কোম সেমিনারিতে উচ্চতর শিক্ষা শুরু করতে কোমে যান। ২৭ বছর বয়সে তিনি রুহুল্লাহ খোমেনির অধীনে 'দারসে খারেজ' (উচ্চতর গবেষণামূলক পাঠ) এবং ইসলামি আইনশাস্ত্রের মূলনীতি (উসুল) অধ্যয়ন শুরু করেন। এই শিক্ষা সমাপনের পর তিনি গ্র্যান্ড আয়াতুল্লাহ মোহাম্মদ কাজেম শরীয়তমাদারির ক্লাসে অংশ নেন।

## রাজনৈতিক জীবন
ইরানি বিপ্লবের আগে আবুল ফজল মুসাভি খোমেনির নির্বাসনকালীন সময়ে তার বক্তৃতার টেপ প্রচার এবং তাবরিজের মানুষকে তার সমর্থনে ঐক্যবদ্ধ করার কাজে নিয়োজিত ছিলেন। তাবরিজের সৈয়দ হামজাহ মসজিদে তিনি জনগণকে খোমেনির পথ অনুসরণের আহ্বান জানান, যার ফলে সাভাক (SAVAK) তাকে গ্রেপ্তার করে। কারাগার থেকে মুক্তির পর তিনি কোমে চলে যান এবং সেখানে কোম সেমিনারি শিক্ষক সমিতির সদস্য হন। এই গোষ্ঠীর অন্যান্য সদস্যদের সাথে মিলে তিনি পাহলভি শাসনের বিরুদ্ধে বিভিন্ন বিবৃতি প্রদান করেন।

বিপ্লবের পর আবুল ফজল মুসাভি গ্র্যান্ড আয়াতুল্লাহ শরীয়তমাদারির অত্যন্ত ঘনিষ্ঠ ছিলেন; তবে শরীয়তমাদারি ও খোমেনির মধ্যে কুখ্যাত বিরোধের কারণে তাবরিজি নিজেকে শরীয়তমাদারি থেকে দূরে সরিয়ে নেন। তিনি তিন মেয়াদে বিশেষজ্ঞ পরিষদের (Assembly of Experts) সদস্য ছিলেন। এছাড়াও তিনি ইসলামি পরামর্শমূলক সভায় (Islamic Consultative Assembly) তাবরিজের প্রতিনিধিত্ব করেন, সংবিধান প্রণয়নের সাথে যুক্ত ছিলেন, সংবিধান বিশেষজ্ঞ সভার সদস্য ছিলেন এবং ইরানের অ্যাটর্নি জেনারেল হিসেবেও দায়িত্ব পালন করেন।

## কাজ

তিনি ইসলামী আইনজ্ঞের অভিভাবকত্বে চিঠিপত্র বিভাগের দায়িত্ব পালন করতেন।

## আরও দেখুন

* আয়াতুল্লাহদের তালিকা
* জাফরী মাজহাবে উসূলে ফিকহ
* বিশেষজ্ঞ পরিষদের প্রথম মেয়াদের সদস্যদের তালিকা
* বিশেষজ্ঞ পরিষদের দ্বিতীয় মেয়াদের সদস্যদের তালিকা
* বিশেষজ্ঞ পরিষদের তৃতীয় মেয়াদের সদস্যদের তালিকা
* ইরানের প্রসিকিউটর-জেনারেল

## তথ্যসূত্র

বিষয়শ্রেণী:২০শ শতাব্দীর ইরানি রাজনীতিবিদ
বিষয়শ্রেণী:২০০৩-এ মৃত্যু
বিষয়শ্রেণী:১৯৩৫-এ জন্ম
মহালছড়ি সরকারি উচ্চ বিদ্যালয়

**মহালছড়ি সরকারি উচ্চ বিদ্যালয়**  বাংলাদেশের খাগড়াছড়ি জেলায় অবস্হিত একটি সরকারি উচ্চ বিদ্যালয়।   

## বিদ্যালয়ের ইতিহাস
মহালছড়ি সরকারি উচ্চ বিদ্যালয় ১৯৭৩ সালে মহালছড়ি উপজেলায় প্রতিষ্ঠিত হয়। 

## তথ্যসূত্র

## আরো দেখুন
* খাগড়াছড়ি জেলার শিক্ষা প্রতিষ্ঠানের তালিকা

বিষয়শ্রেণী:খাগড়াছড়ি জেলার বিদ্যালয়
বিষয়শ্রেণী:বাংলাদেশের বিদ্যালয়
আহমেদ তিজানি আলী সিসে

**শেখ আহমদ তিজানি আলী সিসি** (জন্ম ১৯৫৫) তিজানিয়া সুফি ধারার আধ্যাত্মিক নেতা। তিজানিয়া হল পশ্চিম আফ্রিকার বৃহত্তম সুফি ধারা।**শেখ আহমদ তিজানি আলী সিসির** প্রায় ৩০০ মিলিয়ন সুফি অনুসারী রয়েছে।

## প্রাথমিক জীবন এবং শিক্ষা
সিসে হলেন আলী সিসে এবং ফাতিমা জোহরা নিয়াসের দ্বিতীয় পুত্র। ফাতিমা জোহরা নিয়াস ছিলেন তিজানিয়া সুফি তরিকার অন্যতম প্রধান নেতা ইব্রাহিম নিয়াসের কন্যা। তিনি সেনেগালে তার পিতা আলী এবং দাদা ইব্রাহিমের কাছে পড়াশোনা করেন, যেখানে তার মূল মনোযোগ ছিল আরবি সাহিত্য ও কবিতার ওপর। এরপর তিনি মিশরে চলে যান এবং সেখানে তার বড় ভাই সুফি পণ্ডিত হাসান সিসসের সাথে বসবাস শুরু করেন, যিনি তখন তার উচ্চতর শিক্ষার শেষ বর্ষে ছিলেন। ১৯৭৪ সালে তিনি আল-আজহার প্রিপারেটরি স্কুল থেকে তার ব্যাচে প্রথম স্থান অধিকার করে স্নাতক সম্পন্ন করেন এবং আরবি ভাষায় ডিপ্লোমা লাভ করেন। ১৯৭৭ সালে তিনি আল-আজহার বিশ্ববিদ্যালয় থেকে আরবি ভাষায় বিএ ডিগ্রি লাভ করেন এবং ১৯৮১ সালে থিওলজি বা ধর্মতত্ত্বে এমএ অর্জন করেন। পরবর্তীতে তিনি আল-আজহার বিশ্ববিদ্যালয়ের হাদিস বিভাগে অনুষদ সদস্য হিসেবে দায়িত্ব পালন করেন।

## কমজীবন
মিশরে শিক্ষা সমাপনের পর, তিনি ধর্মীয় বিতর্ক এবং জনবক্তৃতার মাধ্যমে ইসলাম প্রচারের (বা দাওয়াহ) উদ্দেশ্যে আফ্রিকা, মধ্যপ্রাচ্য এবং আমেরিকা অঞ্চলে এক ধর্মীয় মিশনে যান। একই সময়ে তিনি বেশ কয়েকটি গ্রন্থ প্রকাশ করেন, যার মধ্যে রয়েছে শেখ ইব্রাহিমের 'কাশিফ আল-ইলবাস'-এর একটি পূর্ণাঙ্গ সংস্করণ; শেখ ইব্রাহিমের লেখাগুলোর একটি সংকলন প্রকাশ করেন (যার নাম তিনি দেন 'সাআদাত আল-আনাম'); এবং শেখ ইব্রাহিমের দোয়ার একটি বিস্তৃত সংকলন 'কানজ আল-মাসুন' প্রকাশে সহায়তা করেন।

২০০৮ সালের ১৫ আগস্ট তিজানিয়া সুফি তরিকার প্রধান সদস্যদের দ্বারা সিসসে সর্বসম্মতিক্রমে ইমাম হিসেবে নির্বাচিত হন। সিসসে বর্তমানে সেনেগালে অবস্থান করছেন এবং মদিনা বায়ে গ্রামের গ্র্যান্ড মসজিদের ইমাম হিসেবে দায়িত্ব পালন করছেন, যা বর্তমানে কাওলাক শহরের অংশ এবং পশ্চিম আফ্রিকার ইসলামি নেতৃত্বের অন্যতম প্রধান কেন্দ্র। তিজানিয়া সুফি তরিকাটি ১৮শ শতাব্দীর শেষের দিকে আহমদ ইবনে মুহাম্মদ আল-তিজানি আল-হাসানি কর্তৃক প্রতিষ্ঠিত হয়েছিল। তিজানিয়ার আধ্যাত্মিক নেতা হিসেবে সিসসেকে সরাসরি আধ্যাত্মিক অনুপ্রেরণার (বা ফায়দা তিজানিয়া) অধিকারী বলে গণ্য করা হয়, যা তাকে এই তরিকার অনুসারীদের উপদেশ ও নির্দেশনা দেওয়ার ক্ষেত্রে সর্বোচ্চ কর্তৃত্ব প্রদান করে।

## সম্মাননা এবং প্রশংসা
২০০১ সালে তিনি হজ ব্যবস্থাপনার জন্য সেনেগালের জেনারেল কমিশনার নিযুক্ত হন। ২০০৬ সালে সেনেগালের রাষ্ট্রপতি আবদুলায়ে ওয়াদ তাকে "বিশেষ মিশন দূত" হিসেবে নিযুক্ত করেন। ১৯৯৩ সালে তিনি সেনেগালের বিশিষ্ট সম্মাননা 'অর্ড্রে ডি মেরিটে' (Ordre de Merite) লাভ করেন। তিনি বিশ্বের ৫০০ জন সবচেয়ে প্রভাবশালী মুসলিমের তালিকায় স্থান পেয়েছেন এবং ২০১২ সাল নাগাদ এই তালিকায় তার অবস্থান ছিল ২৩তম।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:আফ্রিকায় সুফিবাদ
বিষয়শ্রেণী:জীবিত ব্যক্তি
কখের স্বীকার্য

**কখের স্বীকার্য** () হল বৈজ্ঞানিক রোবের্ট হেরমান কখ (এবং ফ্রিডরিশ লোফলার) কর্তৃক প্রবর্তিত চারটি স্বীকার্য যা বর্তমানে অণুজীববিজ্ঞানের মূল ভিত্তি হিসেবে সমাদৃত। জ্যাকব হেনলি বর্ণিত পূর্ববর্তী ধারণাগুলির উপর ভিত্তি করে ১৮৮৪ সালে কখ এবং লোফলার এই স্বাতন্ত্র্যসূচক স্বীকার্যগুলি প্রণয়ন করেছিলেন এবং ১৮৯০ সালে কখ এই বিবৃতিগুলি পরিমার্জিত এবং প্রকাশিত করেছিলেন। কখ মূলত কলেরা এবং যক্ষ্মার কারণ বর্ণনা করার জন্য স্বাতন্ত্র্যসূচক ধারণাগুলি প্রয়োগ করেছিলেন, যেখানে উভয়ই ব্যাকটেরিয়ার সাথে যুক্ত।

পূর্বে যেকোনো সংক্রমণের জন্য এই স্বীকার্যগুলি মেনে চলা হলেও বর্তমানে বহু ব্যতিক্রম পাওয়া গেছে।

## স্বীকার্যসমূহ

চারটি স্বীকার্য হল:

# The microorganism must be found in abundance in all organisms suffering from the disease but should not be found in healthy organisms. ( রোগাক্রান্ত সকল জীবের মধ্যেই দায়ী অণুজীব প্রচুর পরিমাণে পাওয়া উচিত, কিন্তু সুস্থ জীবের মধ্যে এটি পাওয়া উচিত নয়।)
# The microorganism must be isolated from a diseased organism and grown in pure culture. ( রোগাক্রান্ত জীব থেকে অণুজীবকে আলাদা করলে বিশুদ্ধ মাধ্যমে বৃদ্ধি হবে।)
# The cultured microorganism should cause disease when introduced into a healthy organism. ( একটি সুস্থ জীবের মধ্যে প্রবেশ করলে মাধ্যমে বৃদ্ধিপ্রাপ্ত অণুজীবটি সেই রোগই সৃষ্টি করবে।)
# The microorganism must be re-isolated from the inoculated, diseased experimental host and identified as being identical to the original specific causative agent. ( অণুজীবটিকে রোগাক্রান্ত পরীক্ষামূলক দেহ থেকে পুনরায় বিচ্ছিন্ন করতে হবে এবং মূল নির্দিষ্ট কার্যকরী দায়ী অণুজীবের সাথে অভিন্ন হিসেবে চিহ্নিত করতে হবে।)
## ব্যতিক্রম
কখ নিজেই পরে প্রথম ধারণার সর্বজনীন প্রয়োজনীয়তা পরিত্যাগ করেন যখন তিনি কলেরা এবং পরে টাইফয়েড জ্বরের উপসর্গবিহীন বাহক আবিষ্কার করেন। 

দ্বিতীয় স্বীকার্যের অন্যতম ব্যতিক্রম হল ভাইরাস, যা বৃদ্ধিমাধ্যমে জড় পদার্থের ন্যায় আচরণ করে।

তৃতীয় স্বীকার্যের ক্ষেত্রে অনেকসময় অনেক নতুন সুস্থ দেহে বৃদ্ধিমাধ্যমে বর্ধিত জীবাণু প্রবেশ করানো হলেও, তা অসুস্থতা সৃষ্টি করে না। এর জন্য বিভিন্ন জিনগত কারণ বা পূর্ব সংক্রমণ থেকে অনাক্রম্যতাকে দায়ী করা যায়।

আরেকটি ব্যতিক্রম হল, একটি জীবাণুর জন্য কেবলমাত্র এক ধরনের রোগই হয় না। যেমন মেনিনজাইটিস প্রায় সবরকম জীবাণুর (ব্যাকটেরিয়া, ছত্রাক, ভাইরাস, পরজীবী ইত্যাদি) জন্য হতে পারে।

## টীকা

## তথ্যসূত্র

## আরও পড়ুন

* 
* 
*  English translation in 
*

বিষয়শ্রেণী:জীববিজ্ঞানের নিয়মসমূহ
বিষয়শ্রেণী:সংক্রামক রোগ
বিষয়শ্রেণী:১৮৮৪-এ জার্মানি
বিষয়শ্রেণী:১৮৮৪-এ জীববিজ্ঞান
বিষয়শ্রেণী:অণুজীববিজ্ঞান
বিষয়শ্রেণী:রোগবিস্তার বিজ্ঞান
সৈয়দ মোহাম্মদ সাঈদী

**মোহাম্মদ সাঈদী** (    ; জন্ম ১৯৫১, কোম ) একজন ইরানী শিয়া ইসলামের শাখা ইসনা আশারিয়ার ধর্মগুরু।  যিনি ফাতিমা মাসুমেহ মাজারের ট্রাস্টি এবং শুক্রবারের নামাজের কোম ইমাম । তিনি কোমের ইসলামিক আইনজ্ঞদের প্রধান প্রতিনিধি।

## পরিবার
মোহাম্মদ রেজা সাঈদী ছিলেন মোহাম্মদের পিতা; এবং তার মাতা মির্জা শিরাজি-র পরিবারের (বংশধর) সদস্য। এছাড়াও তিনি তেহরানের (অস্থায়ী) জুমার নামাজের ইমাম আহমদ খাতামির ভগ্নিপতি।

## শিক্ষা
মোহাম্মদ সাঈদী কোমে জন্মগ্রহণ করেন এবং সেখানেই তার প্রাথমিক শিক্ষা সম্পন্ন করেন। পরবর্তীতে তিনি তেহরান শহরে হাইস্কুলে পড়াশোনা করেন। তার পিতার অছিয়ত বা শেষ ইচ্ছা অনুযায়ী, সৈয়দ মোহাম্মদ (এবং তার ভাইয়েরা) হাওজায় (সেমিনারি) প্রবেশ করেন। তিনি মাশহাদে তার হাওজা শিক্ষা সম্পন্ন করেন এবং সেখানেই বিবাহ বন্ধনে আবদ্ধ হন। পরবর্তীতে তিনি তার সেমিনারি শিক্ষা চালিয়ে যাওয়ার জন্য কোমে চলে আসেন এবং একইভাবে সেখানে শিক্ষক হিসেবে দায়িত্ব পালন করেন। মোহাম্মদের বেশ কয়েকজন শিক্ষক ছিলেন, যাদের মধ্যে মির্জা হাশেম আমোলি, ফাজেল লঙ্কারানি, জাওয়াদ তাবরিজি প্রমুখ উল্লেখযোগ্য।

## উল্লেখযোগ্য কাজ
১. ফিকহ (আইনশাস্ত্র) এবং উসুলের (নীতিমালা) বিভিন্ন বিষয়ের একটি সংকলন।

২. "উরওয়াতুল উসকা" এবং "তাহরির আল-ওয়াসিলা" থেকে সংগৃহীত ফিকহ বহির্ভূত বিভিন্ন প্রসঙ্গের একটি সংকলন।

৩. "কিফায়াহ"-র ওপর ভিত্তি করে ছাত্র ও পণ্ডিতদের মাঝে উত্থাপিত উসুল বহির্ভূত বিভিন্ন বিষয়ের একটি সংকলন।

৪. মাসুমিন বা নিষ্পাপ ব্যক্তিদের (আ.) জীবনীর ওপর বিভিন্ন টীকা বা নোটের একটি সংকলন।

৫. বিশ্বাসের মূলনীতি বা আকাইদ বিষয়ক একটি কোর্স।

৬. কুরআনের তাফসির বা ব্যাখ্যার ওপর কাজ।

৭. দুআ বা প্রার্থনার ব্যাখ্যার ওপর ধারাবাহিক পাঠ: "সহিফা সাজ্জাদিয়া"।

৮. নিজের পিতার জীবনী।

৯. স্বামী ও স্ত্রীর অধিকার ও কর্তব্যের ওপর ধারাবাহিক পাঠ।

১০. নবীদের ইতিহাস।

১১. আশুরা আন্দোলনে যুবকদের ভূমিকা।

১২. হাদিসে তোহফা বা উপহারের হাদিস।

১৩. "কারবালার শহীদদের বার্তা"।

১৪. মানুষের প্রতিভা ও সক্ষমতা এবং সেগুলো বিকাশের গুণমান।

১৫. বর্ণমালার ক্রমানুসারে মানুষের চারিত্রিক গুণাবলী।

## আরও দেখুন

* ফাতেমা মাসুমেহ মাজার
* আলী আকবর মাসউদি খোমেনি

## তথ্যসূত্র

## বহি:সংযোগ

* 
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:উৎসবিহীন তথ্যসহ সকল নিবন্ধ
মোহাম্মদ-রেজা গোলপাইগানি

গ্র্যান্ড আয়াতুল্লাহ **মোহাম্মদ-রেজা গোলপায়গানি** (    ; ২০ মার্চ, ১৮৯৯  – ৯ ডিসেম্বর, ১৯৯৩) একজন ইরানি শিয়া ও *[[মরজি|মারজা]]* আলেম।  তিনি ১৮৯৯ সালে ইরানের গোলপাইগান শহরের কাছে গোগাদ গ্রামে জন্মগ্রহণ করেন। তাঁর পিতা মোহাম্মদ বাঘের তাঁকে প্রাথমিক শিক্ষা প্রদান করেন। ৯ বছর বয়সে তাঁর পিতার মৃত্যু হয় এবং পরবর্তীতে তিনি পড়াশোনা চালিয়ে যাওয়ার জন্য গোলপাইগানে চলে যান। তিনি ইরানি বিপ্লবে অংশগ্রহণকারী সর্বোচ্চ পদমর্যাদার শিয়া ধর্মযাজকদের একজন ছিলেন এবং ১৯৮৯ সালের ইরানি সর্বোচ্চ নেতা নির্বাচনে রুহুল্লাহ খোমেনির উত্তরসূরি হিসেবে একসময়ের একজন গুরুত্বপূর্ণ প্রতিদ্বন্দ্বী ছিলেন। তবে, বিশেষজ্ঞ পরিষদ কর্তৃক তাঁর প্রার্থিতা বাতিল করে দেওয়া হয়।বিশেষজ্ঞ পরিষদ পরবর্তীতে রুহুল্লাহর উত্তরসূরী হিসেবে আলী খামেনিকে নির্বাচন  করে।

## পরিবার এবং প্রাথমিক জীবন
আয়াতুল্লাহ সৈয়দ মোহাম্মদ-রেজা গোলপায়েগানির পিতা সৈয়দ মুহাম্মদ বাকের ছিলেন একজন মহান পণ্ডিত, যিনি এটি নিশ্চিত করেছিলেন যে তার পুত্র যেন প্রথিতযশা শিক্ষকদের অধীনে প্রাথমিক শিক্ষা এবং ধর্মীয় বিজ্ঞান অর্জন করেন। ২০ বছর বয়সে তিনি আব্দুল-করিম হায়েরি ইয়াজদির কাছে অধ্যয়নের জন্য আরাক-এ চলে যান এবং তার অন্যতম উল্লেখযোগ্য ছাত্রে পরিণত হন। শিক্ষা সম্পন্ন করার পর এবং উচ্চ বৈজ্ঞানিক ও আধ্যাত্মিক অবস্থান অর্জনের পর, তিনি শিক্ষকতা শুরু করেন এবং তার সময়ের অন্যতম গুরুত্বপূর্ণ উস্তাদ হিসেবে পরিচিতি লাভ করেন। হায়েরি ইয়াজদি এবং আয়াতুল্লাহ মোহাম্মদ তাকি কানসারি কোম-এর হাওজা (ধর্মীয় শিক্ষাকেন্দ্র) প্রতিষ্ঠা করার পর, তিনি সেখানে স্থানান্তরিত হন এবং ইসলামী সেমিনারি বা মাদ্রাসায় বক্তৃতা প্রদান শুরু করেন।

## রাজনৈতিক চিন্তাধারা
তাঁর মতে, তৎকালীন ইমামের শাসনকালে সম্ভব হলে একটি ইসলামী সরকার গঠন করা উচিত। তাঁর 'মাজমা' আল-মাস'ইল' গ্রন্থে তিনি ইমামদের অভিভাবকত্বে বিশ্বাস করার প্রয়োজনীয়তা এবং অদৃশ্য থাকার সময়কালে একটি ইসলামী সরকার গঠনের প্রয়োজনীয়তার কথা উল্লেখ করেছেন এবং সরকারের রূপরেখা দিতে গিয়ে তিনি ইসলামী ব্যবস্থার সবচেয়ে মৌলিক সংস্করণ হিসেবে ফকীহের অভিভাবকত্বের উপাদানটি উপস্থাপন করেন। তিনি জোর দিয়ে বলেন যে, ন্যায়পরায়ণ ফকীহদের কর্তৃত্ব প্রাথমিক ও মাধ্যমিক ধর্মীয় বিধানের কাঠামোর বাইরে যায় না। তিনি ফকীহেরের নিরঙ্কুশ অভিভাবকত্ব স্বীকার করেন না।.

## উল্লেখযোগ্য কাজ
তিনি আইনশাস্ত্র এবং ইসলাম সম্পর্কে অনেক গ্রন্থ এবং গ্রন্থ রচনা করেছেন।এদের মধ্যে রয়েছে:

১/ *হজ্জের বই* (৩ খণ্ড)
২/ *যাদের জন্য বেলায়াহ আছে তাদের পথপ্রদর্শক*
৩/ *বিচারের বই*
৪/ *সাক্ষীদের বই*
৫/ *কারভা আল ভোসকা-তে উল্লেখিত*
৬/ *সঞ্চয়ের উপায় সম্পর্কে নোটস*
৭/ *হজের বিষয়সমূহ*
৮/ *পবিত্র কুরআনের বিকৃতি না করার উপর প্রবন্ধ*
৯/ *জুমার দিনের নামাজ*

## মৃত্যু
আয়াতুল্লাহ গোলপায়েগানি ১৯৯৩ সালে ফাতেমে মাসুমেহ মাজারের কাছে কোমে মারা যান। &#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2024)">তথ্যসূত্র প্রয়োজন</span>]]* &#x5D;

## আরও দেখুন

* ১৯৮৯ সালে ইরানের সর্বোচ্চ নেতা নির্বাচন
* মারাজির তালিকা
* আয়াতুল্লাহদের তালিকা
বিষয়শ্রেণী:১৯৯৩-এ মৃত্যু
বিষয়শ্রেণী:১৮৯৯-এ জন্ম
বিষয়শ্রেণী:নির্ভরযোগ্য উৎসের অভাব রয়েছে এমন নিবন্ধসমূহ
বিষয়শ্রেণী:ফার্সি ভাষার লেখা থাকা নিবন্ধ
আলিরেজা জাকানি

**আলীরেজা জাকানি** (   , জন্ম ৩ মার্চ ১৯৬৬) একজন ইরানি রক্ষণশীল  রাজনীতিবিদ।তিনি ২০২১ সাল থেকে তেহরানের বর্তমান মেয়র।এছাড়াও তিনি ২০২৩ সাল থেকে *তেহরান শহরের সামাজিক ক্ষতি ব্যবস্থাপনা বিষয়ক ইরানের রাষ্ট্রপতির বিশেষ প্রতিনিধির দায়িত্ব পালন করছেন* ।

তিনি ২০০৪ থেকে ২০১৬ এবং ২০২০ থেকে ২০২১ সাল পর্যন্ত দুই মেয়াদে ইরানের সংসদ সদস্য ছিলেন। তিনি জাহান নিউজ ওয়েবসাইট এবং *পাঞ্জেরেহ* সাপ্তাহিকের মালিক। 

তিনি ২০১৩ এবং ২০১৭ সালে রাষ্ট্রপতি পদে প্রতিদ্বন্দ্বিতা করার ঘোষণা দিয়েছিলেন।কিন্তু উভয়বারই অভিভাবক পরিষদ কর্তৃক তাকে অযোগ্য ঘোষণা করা হয়েছিল। তিনি ২০২১ সালের রাষ্ট্রপতি নির্বাচনের প্রার্থী ছিলেন।কিন্তু  পরবর্তীতে ইব্রাহিম রাইসির পক্ষে প্রত্যাহার করে নেন। জাকানি ২০২৪ সালের রাষ্ট্রপতি নির্বাচনেও প্রার্থী ছিলেন।প্রার্থীতা প্রত্যাহার করার আগে,তিনি সাইদ জালিলি এবং মোহাম্মদ বাঘের গালিবাফকে একক রক্ষণশীল প্রার্থীর জন্য ঐক্য চুক্তিতে আসার আহ্বান জানান।

## জীবন
আলিরেজা জাকানি ১৯৬৬ সালের ৩ মার্চ তেহরানের খোরাসান স্কয়ার এলাকায় জন্মগ্রহণ করেন এবং তার শৈশব ও কৈশোর সেখানেই অতিবাহিত করেন। জাকানির মাতামহ (মায়ের বাবা) পূর্ব আজারবাইজান প্রদেশের তাবরিজ শহরের বাসিন্দা। তার মা-পক্ষের পিতামহ ছিলেন কাশানের লোক এবং তার পৈতৃক পূর্বপুরুষরা তেহরানের উত্তরের গ্রামগুলোতে বসবাস করতেন। তার পিতা ছিলেন হোসেন জাকানি, তেহরান এবং শাহর-ই রে অঞ্চলের অন্যতম একজন বীর ব্যক্তিত্ব, যিনি দীর্ঘ ২৮ বছর ধরে গোলামরেজা তখতি-এর মৃত্যুবার্ষিকী আয়োজনের দায়িত্বে ছিলেন।

## ইসলামিক পরামর্শমূলক পরিষদ
জাকানি ২০২০ সাল থেকে ইসলামিক কনসাল্টেটিভ অ্যাসেম্বলির (সংসদ) একাদশ মেয়াদে কোম শহরের জনগণের প্রতিনিধি হিসেবে নির্বাচিত হয়েছেন। এছাড়াও যৌথ ব্যাপক কর্মপরিকল্পনা (ইরাণ পারমাণবিক চুক্তি) তদন্তের জন্য গঠিত বিশেষ কমিটির প্রধান হিসেবে দায়িত্ব পালনের রেকর্ড তার রয়েছে।

## মার্জিন
জাকানি তেহরানের মেয়র নিযুক্ত হওয়ার ঠিক তিন দিন পর, মোহাম্মদ সালেহ মেফতাহ "তেহরানের মেয়রের ডিক্রি বাতিলের অনুরোধ" শীর্ষক একটি প্রচারণার মাধ্যমে তার বিরুদ্ধে মামলা করেন এবং স্বরাষ্ট্রমন্ত্রীর কাছে এই অবৈধ রুলিং বাতিলের দাবি জানান।
থাম্ব|আলীরেজা জাকানি ও মোহাম্মদ সালেহ মেফতাহ

## তথ্যসূত্র

বিষয়শ্রেণী:তেহরানের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৫-এ জন্ম
ইলারিয়া পেরুজিয়া

**ইলারিয়া পেরুজিয়া** (জন্ম ১৯৬৯) একজন ইতালীয় ফলিত গণিতবিদ এবং সাংখ্যিক বিশ্লেষক, যাঁর গবেষণা সংখ্যাসূচক পদ্ধতিতে আংশিক ডিফারেনশিয়াল সমীকরণ নিয়ে, বিশেষ করে গ্যালারকিন পদ্ধতির মাধ্যমে। তিনি অস্ট্রিয়ার ভিয়েনা বিশ্ববিদ্যালয়ে আংশিক ডিফারেনশিয়াল সমীকরণের সংখ্যাবিদ্যার অধ্যাপক হিসেবে কাজ করেন।

## প্রাথমিক জীবন এবং শিক্ষা
পেরুজিয়ার জন্ম ১৯৬৯ সালের ২৩শে অক্টোবর মিলানে। তিনি পাভিয়া বিশ্ববিদ্যালয়ে গণিত অধ্যয়ন করেছেন এবং সেখানে জিয়ান্নি অ্যারিগো পোজ্জি ও ফ্রাঙ্কো ব্রেজ্জির সাথে কাজ করেছেন। তিনি ১৯৯৩ সালে লরিয়া ডিগ্রি অর্জন করেন, তিনি সেরা লরিয়া গবেষণা পত্রের জন্য বিশ্ববিদ্যালয়ের ত্রিবার্ষিক বারজোলারি পুরস্কার জিতে নেন।

এরপর, তিনি কম্পিউটেশনাল ম্যাথমেটিক্স এবং অপারেশনস রিসার্চে স্নাতকোত্তর অধ্যয়নের জন্য মিলান বিশ্ববিদ্যালয়ে চলে যান এবং ১৯৯৮ সালে পিএইচডি সম্পন্ন করেন। তাঁর ডক্টরেট গবেষণামূলক প্রবন্ধের শিরোনাম ছিল *ডিসক্রিটাইজেশন অফ লিনিয়ারলি কনস্ট্রেইণ্ড প্রবলেমস অ্যাণ্ড অ্যাপ্লিকেশনস ইন সায়েন্টিফিক কম্পিউটিং*, তিনি আবারও ব্রেজ্জির তত্ত্বাবধানে গবেষণা করেছিলেন। 

## কর্মজীবন
পেরুজিয়া ১৯৯৫ থেকে ২০০১ সাল পর্যন্ত পাভিয়া বিশ্ববিদ্যালয়ে গবেষণার জন্য নিযুক্ত ছিলেন, এই সময়কালে তিনি পোস্টডক্টরাল গবেষক হিসেবে মিনেসোটা বিশ্ববিদ্যালয়েও যান। ২০০১ সালে তাঁকে পাভিয়া বিশ্ববিদ্যালয়ে সহযোগী অধ্যাপক পদ দেওয়া হয় এবং ২০১১ সালে তিনি সেখানে সংখ্যা বিশ্লেষণের অধ্যাপক হন। ২০১৩ সালে তিনি ভিয়েনায় তাঁর বর্তমান পদে যোগদান করেন এবং ২০১৬ সালে ভিয়েনা বিশ্ববিদ্যালয়ের এরউইন শ্রোডিঙ্গার আন্তর্জাতিক গণিত ও পদার্থবিদ্যা ইনস্টিটিউটের উপ-পরিচালক হন।

তিনি ২০০১ সাল থেকে ইতালীয় জাতীয় গবেষণা কাউন্সিলের (সিএনআর)  পাভিয়া-ভিত্তিক ইনস্টিটিউট ফর অ্যাপ্লায়েড ম্যাথমেটিক্স অ্যাণ্ড ইনফরমেশন টেকনোলজিতে (আইএমএটিআই) একটি গবেষণা সহযোগী পদেও নিযুক্ত আছেন।

## তথ্যসূত্র




## বহিঃসংযোগ
* হোম পেজ
* দ্বারা সূচীকৃত  

বিষয়শ্রেণী:মিলান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইতালীয় গণিতবিদ
বিষয়শ্রেণী:ইতালীয় নারী গণিতবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
নাইক্ষ্যংছড়ি ছালেহ আহমদ সরকারি উচ্চ বিদ্যালয়

** নাইক্ষ্যংছড়ি ছালেহ্ আহমদ সরকারি উচ্চ বিদ্যালয় **  বাংলাদেশের বান্দরবান জেলায় অবস্হিত একটি সরকারি উচ্চ বিদ্যালয়।  

## বিদ্যালয়ের ইতিহাস
নাইক্ষ্যংছড়ি ছালেহ্ আহমদ সরকারি উচ্চ বিদ্যালয় ১৯৬৯ সালে নাইক্ষ্যংছড়ি উপজেলায় প্রতিষ্ঠিত হয়। 

## তথ্যসূত্র

## আরো দেখুন
* বান্দরবান জেলার শিক্ষা প্রতিষ্ঠানের তালিকা

বিষয়শ্রেণী:বান্দরবান জেলার বিদ্যালয়
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত মাধ্যমিক বিদ্যালয়
ঘোরবানালি ডোরি নাজাফাবাদী

**ঘোরবানলী ডোরি-নাজাফাবাদী** (    ; জন্ম ১৯৪৫) একজন ইরানি রাজনীতিবিদ এবং ধর্মযাজক । বর্তমানে, তিনি ইরানের বিশেষজ্ঞ পরিষদ এবং এক্সপিডিয়েন্সি ডিসকার্নমেন্ট কাউন্সিলের সদস্য। তিনি পূর্বে ইসলামী প্রজাতন্ত্র ইরানের গোয়েন্দা মন্ত্রী ছিলেন।

## কর্মজীবন
দোররি-নাজাফাবাদী তৎকালীন রাষ্ট্রপতি মোহাম্মদ খাতামির মন্ত্রিসভায় গোয়েন্দা মন্ত্রী ছিলেন। তার মন্ত্রী থাকাকালীন কিছু সাংবাদিক এবং সংস্কারপন্থী রাজনীতিবিদ নিরাপত্তা বাহিনীর সদস্যদের হাতে খুন হন। পরবর্তীতে ইরান সরকার এই হত্যাকাণ্ডগুলোর পরিকল্পনার জন্য তার সহকারী সাঈদ ইমানি-কে অভিযুক্ত করে এবং দাবি করে যে তিনি স্বাধীনভাবে এগুলো সংগঠিত করেছিলেন। দোররি-নাজাফাবাদী পদত্যাগ করেন এবং তার স্থলাভিষিক্ত হন আলী ইউনেসি। এই ঘটনাগুলো পরবর্তীতে রাষ্ট্রপতি মোহাম্মদ খাতামির সংস্কারপন্থী মন্ত্রিসভা কর্তৃক "চেইন মার্ডারস অব ইরান" (ইরানের ধারাবাহিক হত্যাকাণ্ড) হিসেবে অভিহিত হয়।

২০০৫ সালে মোহাম্মদ ইসমাইল শুশতারি-র পর তিনি ইসলামি প্রজাতন্ত্র ইরানের অ্যাটর্নি জেনারেল হিসেবে দায়িত্ব পালন করেন। পরবর্তীতে জামাল কারিমি-রাদ এই পদে তার স্থলাভিষিক্ত হন।

২০০৮ সালে তিনি মন্তব্য করেন যে, বার্বি ডলের মতো খেলনাগুলো "সাংস্কৃতিক দিক থেকে ধ্বংসাত্মক এবং একটি সামাজিক বিপদ।"

## ইউরোপীয় ইউনিয়নের নিষেধাজ্ঞা
ইউরোপীয় ইউনিয়নের বিবৃতিতে বলা হয়েছে: “দারি নাজাফাবাদি সেপ্টেম্বর ২০০৯ পর্যন্ত দেশের অ্যাটর্নি জেনারেল ছিলেন (মোহাম্মদ খাতামির সরকারের গোয়েন্দা মন্ত্রী)। অ্যাটর্নি জেনারেল হিসেবে, তিনি রাষ্ট্রপতি নির্বাচনের ফলাফলের বিরুদ্ধে প্রাথমিক বিক্ষোভের পর সংক্ষিপ্ত বিচারের আদেশ দেন। এই বিচারগুলিতে, আসামিদের মৌলিক অধিকার এবং আইনজীবীর সহায়তা থেকে বঞ্চিত করা হয়েছিল। কারিজাকে সংঘটিত হয়রানির জন্যও তিনি দায়ী।”

## বাধ্যতামূলক হিজাব
ডোরি-নাজাফাবাদি ইরানে হিজাবকে বাধ্যতামূলক করার একজন তীব্র সমর্থক। জুমআ'র নামাজের খুতবায় তিনি বলেছিলেন, "হিজাবের বিরুদ্ধে লড়াই করার জন্য গণহত্যা একটি অজুহাত হিসেবে কাজ করেছে।" 

## বিচার বিভাগ কর্তৃক তাঁর পুত্রকে আটক
আকবর হাশেমি রাফসানজানির প্রকাশিত স্মৃতিকথা অনুসারে, প্রশাসনিক বিচার আদালতের সভাপতি দোরি নাজাফাবাদীর দায়িত্বকালে তাঁর পুত্র মোহাম্মদকে বিচার বিভাগ আটক করে। ২০০১ সালের ১৯শে নভেম্বরের এই স্মৃতিকথায় বলা হয়েছে: “জনাব গোরবান আলী দোরি নাজাফাবাদী, প্রশাসনিক বিচার আদালতের সভাপতি তাঁর পুত্র মোহাম্মদের আটকের বিষয়ে বিচার বিভাগের সভাপতি জনাব হাশেমি শাহরুদীর কাছে অভিযোগ করতে আসেন। তিনি বিশ্বাস করেন যে, বিচার বিভাগ একতরফাভাবে কাজ করার অভিযোগটি খারিজ করার জন্য বলতে চায় যে, এটি রাজনৈতিক মতাদর্শ বা ব্যক্তির ব্যক্তিত্ব দ্বারা প্রভাবিত নয় এবং নির্দোষকে দোষী সাব্যস্ত করা হয়েছে। তিনি জনাব শাহরুদীকে বিষয়টি জানান এবং তাঁকে বলা হয় যে, মূল মামলাটি অন্য একজন ব্যক্তিকে নিয়ে এবং মোহাম্মদকে সেই সূত্রেই আটক করা হয়েছে।” 

## আরও দেখুন

* হাঘানি সার্কেল
* আয়াতুল্লাহদের তালিকা

## তথ্যসূত্র

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
আসাদুল্লাহ বায়াত জানজানি

গ্র্যান্ড আয়াতুল্লাহ  **আসাদুল্লাহ বায়াত-জানজানি** (    )একজন ইরানী ধর্মতত্ত্ববিদ, ইসলামী দার্শনিক, লেখক এবং ইসলামের গ্র্যান্ড মারজা । তিনি ইরানের *বেলায়াত-ই ফকিহ* নামে পরিচিত ইসলামী আইনজ্ঞ অভিভাবকত্ব ব্যবস্থার বিরুদ্ধে আপত্তি প্রকাশ করেছিলেন।তিনি দাবি করেছেন যে, এই ব্যবস্থা ইসলামের উপর প্রতিষ্ঠিত নয়।

## জীবনী
গ্র্যান্ড আয়াতুল্লাহ জানজানি জানজান এবং কোমে ধর্ম অধ্যয়ন করেন এবং মারজা' ডিগ্রি অর্জন করেন।এইভাবে তিনি একজন মুজতাহিদ হিসেবে প্রতিষ্ঠিত হন। তাঁর শিক্ষকদের মধ্যে ছিলেন আল্লামেহ তাবাতাবাই, মোর্তেজা মোতাহহারি, রুহুল্লাহ খোমেনি, আয়াতুল্লাহ আরকি এবং গোলপাইগানি । 

তিনি ১০টিরও বেশি বই লিখেছেন এবং বর্তমানে কোম সেমিনারিতে দর্শন ও ধর্মের শিক্ষকতা করছেন।

## রাজনৈতিক জীবন
১৯৭৯ সালের ইরানি বিপ্লবের আগে জানজানি একজন গণতন্ত্রপন্থী কর্মী ছিলেন। ১৯৭২ সালে তিনি গ্রেপ্তার হন এবং এক বছর কারাগারে কাটান। বিপ্লবের পর তিনি ইসলামি রিপাবলিকান পার্টি গঠনে যুক্ত ছিলেন। জানজানি ইরানের সংবিধান পুনর্বিবেচনা কমিটিরও একজন সদস্য ছিলেন। তিনি তিনবার ইরানি পার্লামেন্টের সদস্য নির্বাচিত হন, যেখানে তিনি জানজান শহরের প্রতিনিধিত্ব করেন।

গ্র্যান্ড আয়াতুল্লাহ জানজানি সেইসব প্রভাবশালী আলেমদের মধ্যে অন্যতম ছিলেন যারা সাবেক প্রধানমন্ত্রী মুসাভিকে সমর্থন করেছিলেন এবং মাহমুদ আহমদিনেজাদের রাষ্ট্রপতিত্বের বৈধতা নিয়ে প্রশ্ন তুলেছিলেন।

২০২২ সালের সেপ্টেম্বরে মাহসা আমিনীর মৃত্যুর পর জানজানি বলেছিলেন যে, গাইডেন্স প্যাট্রোল (মোরালিটি পুলিশ) "কেবল একটি অবৈধ এবং ইসলাম বিরোধী সংস্থাই নয়, বরং এটি অযৌক্তিকও বটে। আমাদের দেশের আইনের কোনো অংশই এই বাহিনীকে কোনো মিশন বা দায়িত্ব প্রদান করেনি।" তিনি এই বাহিনীকে "দমনপীড়ন ও অনৈতিক কর্মকাণ্ড" করার জন্য অভিযুক্ত করেন।

২০২৬ সালের ৩ ফেব্রুয়ারি জানজানির ছেলে মহসেন ঘোষণা করেন যে, ২০২৫–২০২৬ সালের ইরানি বিক্ষোভে নিহতদের স্মরণে তার পিতা বার্ষিক নিমে-শা'বান উৎসব উদযাপন বাতিল করেছেন।

## তথ্যসূত্র


## বহি:সংযোগ

* গ্র্যান্ড আয়াতুল্লাহ বায়াত-জানজানির অফিসিয়াল ওয়েবসাইট (ফার্সিতে)

বিষয়শ্রেণী:২১শ শতাব্দীর ইরানি ব্যক্তি
বিষয়শ্রেণী:২০শ শতাব্দীর ইরানি ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:জাঞ্জান, ইরানের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইরানি সংস্কারক
আলিরেজা জামানি

**আলীরেজা জামানি** (জন্ম: ১১ জানুয়ারী ১৯৯৪) একজন ইরানি পুরাণতত্ত্ববিদ এবং ট্যাক্সোনোমিস্ট ।  

## জীবন ও কর্মজীবন

জাকানি শৈশব থেকেই মাকড়সার প্রতি আগ্রহী ছিলেন; সে সময় তিনি তার পারিবারিক বাগান থেকে বিভিন্ন প্রজাতির মাকড়সা সংগ্রহ ও পালন করে অধিকাংশ সময় অতিবাহিত করতেন। তার হাইস্কুলের জীববিজ্ঞান শিক্ষকের দ্বারা প্রভাবিত হয়ে তিনি মাকড়সা বিষয়ক বিদ্যা অর্থাৎ  অ্যারাকনোলজিক্যাল বিষয়ে আগ্রহকে এগিয়ে নিতে তেহরান বিশ্ববিদ্যালয়ে প্রাণী জীববিজ্ঞান বিষয়ে পড়ার সিদ্ধান্ত নেন। এই আগ্রহের জায়গা থেকেই পরবর্তীতে জাকানি ইরানের মাকড়সার পরিচিতি সম্পর্কিত একটি থিসিসও লিখেছেন।

জাকানি ইরানের প্রাণীকুলের  ৪৩০ টিরও বেশি নতুন ট্যাক্সা বা শ্রেণিবিন্যাস একক সহ-নথিভুক্ত করেছেন। এছাড়াও, তিনি মাকড়সা, হারভেস্টম্যান, হুইপ স্পাইডার ও সিউডোকর্পিয়নের ১৫০টিরও বেশি নতুন প্রজাতি বর্ণনা করেছেন। এর মধ্যে বিশেষভাবে উল্লেখযোগ্য হলো ফিলিস্ট্যাটিডি পরিবারের *ফিলিস্ততা মাগুইরেই* এবং পৃথা গারফিল্ডি। প্রাক্তন স্পাইডার-ম্যান অভিনেতা টোবি ম্যাগুইয়ার এবং অ্যান্ড্রু গারফিল্ডের নামানুসারে এদের নামকরণ করা হয়েছে। তিনি লাইকোসিডি পরিবারের লাইকোসা আরগোগির নামকরণ করেছেন। এর নামকরণ করা হয়েছে জে. কে. রাউলিংয়ের *[[Harry Potter|হ্যারি পটার]]* উপন্যাস সিরিজের কাল্পনিক মাকড়সা অ্যারাগগের নামানুসারে। তিনি ইরেসিডাই পরিবারের লরিডিয়া ফিনিক্সের নামকরণ করেছেন। এর নামকরণ করা হয়েছে অভিনেতা জোয়াকিন ফিনিক্সের নামানুসারে কারণ এর গায়ের রঙের ধরণ ডি.সি. কমিকসের চলচ্চিত্র চরিত্র জোকারের সাথে সাদৃশ্যপূর্ণ। সাইটোডিডি পরিবারের সাইটোডস কোমোঙ্গার নামকরণ করা হয়েছে টোহোর *[[Godzilla|গডজিলা]]* ফ্র্যাঞ্চাইজির মাকড়সা কুমোঙ্গার নামানুসারে।এখানে উল্লেখ্য যে, জাকানি গডজিলা সিঙ্গুলার পয়েন্টে কুমোঙ্গার বৈজ্ঞানিক নাম *Kumonga scytodes* এই প্রজাতির প্রতি শ্রদ্ধা নিবেদন করেই রেখেছেন। এছাড়াও, জাকানি সিকারিডি পরিবারের *[[Loxosceles coheni]] এর নামকরণ*   গায়ক-গীতিকার, কবি ও ঔপন্যাসিক লিওনার্ড কোহেনের নামানুসারে নামাঙ্কিত করেছেন।

জাকানি 'দ্য ফিল্ড গাইড অফ স্পাইডারস অ্যান্ড স্কর্পিয়নস অফ ইরান' রচনা করেছেন। এটি মধ্যপ্রাচ্যের অ্যারাকনিডদের অর্থাৎ মাকড়সা ও বিচ্ছু জাতীয় প্রাণীদের জন্য উৎসর্গীকৃত প্রথম ফিল্ড গাইড। এতে উভয় বর্গের ২৩০টিরও বেশি প্রজাতির তথ্য রয়েছে। তিনি ইরানি মাকড়সা তালিকার প্রধান লেখক। উল্লেখ্য, ওয়ার্ল্ড স্পাইডার ক্যাটালগ প্রকল্পে তিনি ইরানের কান্ট্রি কো-অর্ডিনেটর হিসেবে কাজ করছেন।

## উপনাম

১/ *[[Anthocharis gruneri zamanii|অ্যান্থোচারিস গ্রুনেরি জামানি]]* নাদেরি অ্যান্ড ব্যাক, ২০১৯ ( লেপিডোপ্টেরা : পিয়েরিডি ) 
২/ *[[তেগেনারিয়া জামানি]]* মারুসিক এবং ওমেলকো, ২০১৪ (Araneae: Agelenidae) 

## নির্বাচিত প্রকাশনা

### বই

১.  (২০১৬): *ইরানের মাকড়সা এবং বিচ্ছুদের ফিল্ড গাইড*। ইরানশেনাসি, ৩৬০ পিপি। [ফার্সি ভাষায়] Publisher's webpage

## তথ্যসূত্র

## বহি:সংযোগ

বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি